Diari Oficial de la Generalitat Valenciana


Sumari del DOGV 4030, del 27-06-2001 (2001/6223)

DECRET 112/2001, de 19 de juny, del Govern Valencià, pel qual es modifica parcialment el Decret 98/2000, de 27 de juny, pel qual es regula la concessió d'ajudes destinades al foment del desenvolupament local.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/06/19/112/dof/vci/html**

### Dades del document

Número de DOGV
:   4030

Data del DOGV
:   27-06-2001

Secció del DOGV
:   I. DISPOSICIONS GENERALS

Número del document
:   2001/6223


Data del document
:   19-06-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * entitat local
    * legislació
    * ajuda a l'ocupació
    * desenvolupament rural
    * regió desfavorida
    * ajuda a les empreses
    * suport econòmic

DECRET 112/2001, de 19 de juny, del Govern Valencià, pel qual es modifica parcialment el Decret 98/2000, de 27 de juny, pel qual es regula la concessió d'ajudes destinades al foment del desenvolupament local. [2001/A6223]
  
La Conselleria d'Economia, Hisenda i Ocupació té entre les seues competències la instrumentació de la política de desenvolupament regional que acorde el Govern Valencià en el marc establit per l'administració general de l'estat, la Unió Europea i el propi de la Generalitat Valenciana.
  
En el Programa Operatiu Comunitat Valenciana (2000-2006), presentat a la Comissió Europea, es recullen accions de desenvolupament local, orientades a millorar la integració i articulació territorial al si de la comunitat autònoma, l'execució de les quals competeix a la Generalitat Valenciana.
  
El Decret 98/2000, de 27 de juny, del Govern Valencià, considera les actuacions que puguen contribuir a estimular l'activitat econòmica a la Comunitat Valenciana, especialment en les àrees deprimides. El suport financer va dirigit a les corporacions locals i institucions sense ànim de lucre que contribuïsquen a crear les infraestructures i els serveis que milloren les possibilitats de desenvolupament dels seus municipis.
  
L'eficàcia en la consecució d'aquests objectius depén de les actuacions desenvolupades. Per això, i per al millor aprofitament dels recursos disponibles per a aquest programa, es considera necessari modificar la definició de les actuacions promovibles.
  
Per tot això, a proposta del conseller d'Economia, Hisenda i Ocupació, i amb la deliberació prèvia del Govern Valencià en la reunió del dia 19 de juny de 2001,
  
DECRETE
  
Article únic
  
Modificar la redacció de l'article 3 del Decret 98/2000, de 27 de juny, del Govern Valencià, pel qual es regula la concessió d'ajudes destinades al foment del desenvolupament local, que es substitueix per la que a continuació s'indica:
  
«Article 3
  
1. Seran promovibles les actuacions següents:
  
a) Infraestructura i equipaments per a l'assessorament empresarial i la prestació de serveis a empreses. No s'entendran incloses en aquest apartat les actuacions relatives als polígons industrials.
  
b) Infraestructura i equipament d'ús públic per a la promoció del turisme interior.
  
c) Infraestructura i equipament per a les activitats de protecció i manteniment d'espais naturals protegits.
  
d) Infraestructura i equipament per a les activitats de recuperació d'oficis i qualificacions tradicionals, lligats a la revitalització de les economies locals.
  
e) Infraestructura i equipaments col·lectius destinats a activitats socials i esportives per als municipis d'interior de menys de 1.000 habitants.
  
2. Perquè puguen considerar-se promovibles les actuacions assenyalades anteriorment, s'haurà d'acreditar, a la presentació de la sol·licitud, que el sòl reuneix els requisits necessaris per a poder executar-hi l'actuació sol·licitada.
  
3. Excepcionalment, el Govern Valencià podrà declarar promovibles altres programes d'actuació que, per les seues característiques, revestisquen un interés singular en relació amb els objectius proposats.»
  
DISPOSICIÓ FINAL
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 19 de juny de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,


Còpia Permalink ELI